ธปท.ระดมสมองทบทวนกฎหมาย
ธปท.ปัดฝุ่นกฎหมายเก่า ประกาศระดมสมองทบทวน กฎหมายการเงินใหม่ 3 ฉบับ
2 ม.ค. 2561

ธปท.ปัดฝุ่นกฎหมายเก่า ประกาศระดมสมองทบทวน กฎหมายการเงินใหม่ 3 ฉบับรายงานข่าวจากธนาคารแห่งประเทศไทย (ธปท.) เปิดเผยว่า ธปท.ได้มีการเปิดรับฟังความคิดเห็นกฎหมายจำนวน 3 ฉบับ ประกอบด้วย 1.ประกาศ ธปท. เรื่อง หลักเกณฑ์การขออนุญาตมีสำนักงานอำนวยสินเชื่อของบริษัทเงินทุนเปิดรับฟังความคิดเห็นวันที่ 12 ม.ค. 2561 2.ประกาศ ธปท. เรื่อง อำนาจหน้าที่ของกรรมการของสถาบันการเงิน ที่ธนาคารแห่งประเทศไทย ให้ความสำคัญสูงสุด เปิดรับฟังความคิดเห็นวันที่ 18 ม.ค. 2561 และ 3.ประกาศ ธปท. เรื่อง ธรรมาภิบาลของสถาบันการเงิน ปิดรับฟังความคิดเห็นวันที่ 18 ม.ค.  2561 ซึ่งกฎหมายดังกล่าวมีการบังคับมากว่า 10 กว่าปีแล้ว ดังนั้นจะต้องมีการทบทวนกฎหมายใหม่ เพื่อให้สอดคล้องกับสถานการณ์ที่เปลี่ยนไปนอกจากนี้ เป็นการทบทวนความเหมาะสมของกฎหมาย เนื่องจากตราพระราชกฤษฎีกาการทบทวนความเหมาะสมของกฎหมาย พ.ศ.  2558 ซึ่งกำหนดให้ผู้รักษาการตามกฎหมายฉบับต่างๆ จะต้องทำการทบทวนกฎหมายที่อยู่ในความรับผิดชอบ ดังนั้น ธปท.ในฐานะเป็นผู้รักษาการตามกฎหมาย เช่น ประกาศ ธปท. จึงมีหน้าที่ต้องทบทวนกฎหมายดังกล่าวตามพระราชกฤษฎีกานี้